b'\n_START_ARTICLE_\nGregory Nava\n_START_PARAGRAPH_\nGregory Nava (s. 10. huhtikuuta 1949 San Diego, Kalifornia) on yhdysvaltalainen elokuvaohjaaja, -\xe2\x81\xa0k\xc3\xa4sikirjoittaja ja -\xe2\x81\xa0tuottaja. H\xc3\xa4n on tunnettu Yhdysvaltojen espanjan\xc2\xadkielisen v\xc3\xa4est\xc3\xb6nosan kuvaajana ja k\xc3\xa4sikirjoitus\xc2\xadyhteisty\xc3\xb6st\xc3\xa4\xc3\xa4n vaimonsa Anna Thomasin kanssa. He olivat ehdolla parhaan alkuper\xc3\xa4isk\xc3\xa4sikirjoituksen Oscar-palkinnon voittajiksi elokuvasta Pako pohjoiseen (1983). Muita Gregory Navan ohjauksia ovat Siirtolaiset (1994) ja Unohdetut (2006)._NEWLINE_Gregory Nava syntyi meksikolais-baskilaiseen perheeseen San Diegossa 1949. H\xc3\xa4n p\xc3\xa4\xc3\xa4si opiskelemaan elokuvaa Kalifornian yliopistoon ja valmistui sielt\xc3\xa4 1976. Jo opiskeluaikana tehty lyhytelokuva Federico Garc\xc3\xada Lorcan el\xc3\xa4m\xc3\xa4st\xc3\xa4 her\xc3\xa4tti kiinnostusta, ja Navan ensimm\xc3\xa4inen pitk\xc3\xa4 elokuva The Confessions of Amans (1977) voitti esikoiselokuvapalkinnon Chicagon elokuvajuhlilla. H\xc3\xa4nen kansainv\xc3\xa4linen l\xc3\xa4pimurtonsa oli vuoden 1983 Pako pohjoiseen, joka kertoo guatemalalaisen nuoren miehen ja naisen matkasta Meksikon halki siirtolaisiksi Yhdysvaltojen Los Angelesiin. Se valittiin vuonna 1995 Yhdysvaltojen National Film Registryyn. _NEWLINE_Vuoden 1997 el\xc3\xa4m\xc3\xa4kertaelokuvan Selena nimiosan esitt\xc3\xa4j\xc3\xa4 Jennifer Lopez sai roolistaan Oscar-ehdokkuuden. Lopez on p\xc3\xa4\xc3\xa4osassa my\xc3\xb6s Navan elokuvassa Unohdetut (2006).'